Os **Artland Dragons** son un equipo profesional de baloncesto alemán con sede na cidade de Quakenbrück, Baixa Saxonia. O equipo xoga os seus partidos como local no Artland-Arena, pavillón con capacidade para 3 000 espectadores. Fundado en 1955, entre 2003 e 2015 o equipo participou na Basketball Bundesliga, a máxima categoría do baloncesto xermano, conseguindo varias participacións en competicións europeas e un títulos da Copa de Alemaña. Porén, o 3 de maio de 2015, debido a diferentes problemas, o club anunciu a súa renuncia á elite. Ao ano seguinte, o equipo comezou competindo na ProB, a terceira división, ascendendo á ProA en 2017, categoría na que compite actualmente.

Historia
--------

O baloncesto xogouse por vez primeira en Quakenbrück na escola Artland-Gymnasium. A sección de baloncesto do club deportivo QTSV Quakenbrück creouse en 1955. Na década de 1970, o primeiro equipo masculino obtivo o seu primeiro logro ao ascender á segunda división alemá, onde permaneceu tres tempadas. Despois de moito tempo sen grandes éxitos, Günter Kollmann, ex xogador de baloncesto alemán e membro da selección nacional júnior, apoiou ao equipo QTSV como patrocinador principal. O club comezou unha política de formación de novos xogadores nos anos oitenta, colleitando os froitos na seguinte década. En 1994, o equipo ascendeu á 2. Reginalliga, seguido do ascenso á 1. Reginalliga unha tempada despois e o ascenso á 2. Basketball Bundesliga, segunda divisón nacional, unha temporada despois. En 2003 o club consegue o ascenso á máxima categoría, a Basketball Bundesliga, cambiando oficialmente o nome do club a Artland Dragons.

Desde esa temporada 2003−04, os Artland Dragons xogaron na BBL durante moitas temporadas consecutivas, colleitando varios éxitos. Na temporada 2006−07, o equipo logrou acadar o subcampionato despois de finalizar en segunda posición en liga e chegar á final dos polayoffs. A final foi unha derrota por 3−1 contra o primeiro clasificado en liga, o Brose Baskets. A partir da temporada 2007−08, o equipo xogou en competicións europeas durante oito temporadas consecutivas. En maio de 2015, o club anunciou inesperadamente que disolvería o club de baloncesto profesional. Entre os motivos da disolución estaban os problemas de financiamento e orzamento en comparación con outros equipos da BBL. Finalmente, o equipo decide volver comezar na terceira división, a ProB. Na temporada 2018−19 os Dragons regresaron á segunda categoría, a ProA.

### Temporadas

| Ano | Nivel | Liga | Pos. | Copa | Europa |
| --- | --- | --- | --- | --- | --- |
| 2000–01 | 2 | 2. BBL | 2º |  |  |
| 2001–02 | 2 | 2. BBL | 3º |  |  |
| 2002–03 | 2 | 2. BBL | 1º |  |  |
| 2003–04 | 1 | Bundesliga | 9º |  |  |
| 2004–05 | 1 | Bundesliga | 6º |  |  |
| 2005–06 | 1 | Bundesliga | 5º | Cuarto lugar |  |
| 2006–07 | 1 | Bundesliga | 2º | Subcampións |  |
| 2007–08 | 1 | Bundesliga | 5º | Campións | **2** ULEB Cup | LR |
| 2008–09 | 1 | Bundesliga | 9º |  | **2** Eurocup | LR |
| 2009–10 | 1 | Bundesliga | 9º |  | **3** EuroChallenge | LR |
| 2010–11 | 1 | Bundesliga | 4º | Terceiro lugar | **3** EuroChallenge | RC |
| 2011–12 | 1 | Bundesliga | 3º | Cuartos de final | **3** EuroChallenge | CF |
| 2012–13 | 1 | Bundesliga | 6º | Cuarto lugar | **2** Eurocup | LR |
| 2013–14 | 1 | Bundesliga | 4º | Cuartos de final | **2** Eurocup | LR |
| 2014–15 | 1 | Bundesliga | 11º |  | **2** Eurocup | LR |
| 2015–16 | 3 | ProB | 6º |  |  |
| 2016–17 | 3 | ProB | 2º |  |  |
| 2017–18 | 3 | ProB | 5º |  |  |
| 2018–19 | 2 | ProA | 11º |  |  |

Títulos
-------

**Copa de Alemaña**

* **Campións (1)**: 2008

Xogadores
---------

### Destacados

* Alemaña Isaiah Hartenstein
* Alemaña Jan Jagla
* Acerbaixán Nik Caner-Medley
* Bulgaria E.J. Rowland
* Montenegro Tyrese Rice
* Estados Unidos Chris Fleming
* Estados Unidos John Goldsberry
* Estados Unidos MarQuez Haynes
* Estados Unidos Demond Mallet
* Estados Unidos Leon Rodgers
* Estados Unidos David Holston
* Estados Unidos Anthony Hilliard
* Estados Unidos Bryce Taylor

Notas
-----

1. ↑  "Artland Arena". *Google Arts & Culture* (en inglés). Arquivado dende o orixinal o 11 de agosto de 2021. Consultado o 11 de agosto de 2021.
2. ↑  Kazda, Leonhard (4 de maio de 2015). "Keine Chance für Basketball" [Sen posibilidade de baloncesto]. *Frankfurter Allgemeine* (en alemán). Consultado o 11 de agosto de 2021.

Véxase tamén
------------

### Ligazóns externas

* Páxina web oficial
* Páxina do equipo en Eurobasket.com